شنگو دریا

دریائے شنگو (انگریزی: Shingo River)، سرو دریا دا اک معاون دریا اے تے گلگت بلتستان تے لداخ دے علاقےآں وچ وگدا ا‏‏ے۔ 
ایہ دریا گلگت بلتستان چوں نِکݪدا اے تے ضلع کارگل وچ وَگدا اے جِتھے ایہ دریائے دراس وچ جا مِݪدا اے۔ مشترکہ دریا دریائے سرو دا پاݨی حاصل کردا اے تے فیر توں  بلتستان وچ وَگدا اے۔

 گُزرگاہ 
دریا منی مرگ دے شمال وچ ضلع استور وچ چھوٹا دیوسائی دے میدانی علاقےآں توں نِکݪدا اے فیر مشرق دی طرف وَگدا اے۔ دریائے شگر، جو شمال وچ دیوسائی نیشنل پارک وِچوں نِکݪدا اے، اوہ وی مشرق وچ وَگدا اے تے ضلع کارگل وچ کاکسار پنڈ وچ، شنگو دریائے دراس ناݪ مِݪ جاندا اے۔  جو زوجیلا پاس دے کوݪوں نِکݪدا اے تے شمال مشرق دی طرف وَگدا اے۔ شنگو دا بہاؤ فیر دوگݨا ہو جاندا اے۔ مُشترکا دریا کارگل توں 7 کلومیٹر شمال وچ کھرول دے پنڈ تک مشرق دی طرف وَگدا اے، جِتھے ایہ شمال-شمال مشرق وچ وگݨ لئی 90 ڈگری دا موڑ بݨاؤندا اے۔

کھرول وچ وی دریائے سرو، دریائے دراس/شنگو ناݪ مݪ جاندا اے تے مؤخر الذکر دریائے سرو دے چینل توں گُزردا اے جَد ایہ شمال دی طرف مُڑدا اے۔ ایہ مُشترکا دریا بلتستان دے ضلع کھرمنگ توں گُزردا اے، کھبے پاسے اولڈنگ دے کافی پنڈ توں گُزردا اے۔

دریائے شنگو لداخ دے دیگر دریاواں توں زیادہ صاف اے کیونکہ ایہ برف پگھلݨ ناݪ بݨدا اے۔

 ماحول 
دریائے شنگو گلگت بلتستان تے لداخ دے درمیان وچ اے۔ گلاری ایہدے کنارے دا سبھ توں وڈا قصبا اے۔ اک سڑک دریا دے ناݪ ناݪ چلدی اے، جو کارگل تے ضلع استور نوں جوڑدی اے۔ ضلع کارگل وچ دریائے شنگو دراس دی وادی، کشمیر تے لداخ نوں جوڑن والی  شاہراہ اُتے مشتمل اے۔ بلتستان وچ دوبارا داخل ہوݨ توں بعد اوہدی وادی شنگو ریور روڈ نوں سہارا دیندی اے، جیہنوں کارگل-سکردو روڈ وی کہیا جاندا اے۔

 حوالے 

گٹھ:پاکستان دے دریا
گٹھ:گلگت بلتستان دے دریا
گٹھ:ضلع استور
گٹھ:لداخ دے دریا